इंस्टीटयूट ऑफ डिफेंस रिसर्च एंड एनालिसिस (आई.डी.एस.ए.) से जुड़े विशेषज्ञ पी शतोब्दन की रिपोर्ट में कहा गया है कि भारत और पाकिस्तान के एससीओ में शामिल होने के बीच इस मंच पर विविध प्रकार के हितों के टकराव, आतंकवाद से मुकाबला करने के वैश्विक मुद्दे समेत कई अन्य विषय सामने आएंगे। ऐसे में कई अवसरों पर भारत का रूख अन्य देशों के अनुरूप नहीं हो पाएगा और झुकाव चीन की ओर भी देखने को मिल सकता है।